Premierul Cîțu anunță că România primește peste 2,6 milioane de doze de vaccin în martie: Revenim la normalitate.
Florin Cîțu: Peste 300 de milioane de doze de vaccin anti COVID-19 au fost deja administrate în peste 111 țări. Florin Cîțu: Toate vaccinurile aprobate în Uniunea Europeană și în România sunt sigure și eficiente. Florin Cîțu: Vom deschide în curând și etapa a treia, ultima, astfel încât, oricine își dorește să se protejeze de Covid-19, să poată să o facă prin vaccinare.
Premierul Florin Cîțu anunță, într-un mesaj postat, duminică, pe Facebook, că România va primi peste 2,6 milioane de doze de vaccin în luna martie."Revenim la normalitate. Peste 300 de milioane de doze de vaccin anti COVID-19 au fost deja administrate în peste 111 țări. TOATE vaccinurile aprobate în Uniunea Europeană și în România sunt sigure și eficiente.Vom deschide în curând și etapa a treia, ultima, astfel încât, oricine își dorește să se protejeze de Covid-19, să poată să o facă prin vaccinare. România primește peste 2,6 milioane de doze de vaccin numai în luna martie", a scris Florin Cîțu.El punctează că dacă se va ajunge la o imunitate colectivă de 70% vom reveni la normalitate."Cu cât dobândim mai repede o imunitate colectivă de 70%, cu atât mai repede revenim la viața de dinainte de Covid-19", conchide șeful Executivului.